פיטר ראסל (סופר)

פיטר ראסל (נולד ב-7 במאי 1946) הוא סופר בריטי, חוקר התודעה. הוא למד פיזיקה תאורטית, פסיכולוגיה ניסויית, ותואר שני במדעי המחשב באוניברסיטת קיימברידג'. ראסל גם חקר את הפסיכולוגיה של מדיטציה. הוא חבר ה-World Business Academy, חבר כבוד של Club of Budapest, ונמנה עם סגל המרצים של ה-Institute of Noetic Sciences.

בשנות ה-70, ראסל הציג תוכניות פיתוח אישי בתאגידים, ובמשך עשרים השנים הבאות ניהל סמינרים על יצירתיות וטכניקות להפחתת מתח. חלק מהלקוחות שלו היו אפל, SE בנק, בריטיש טלקום, IBM, נייקי, וולוו ובנק ברקליס.

ראסל הוא מחברם של מספר ספרים, כולל להתעורר בזמן, חור לבן בזמן, המוח הגלובלי, ומהמדע לאלוהים. בשנת 2012, הוא היה מספר 21 ברשימת 100 האנשים החיים המשפיעים ביותר רוחנית, על ידי מגזין ווטקינס.

חקר התודעה
בשנת 1983, ראסל טבע את המונח המוח הגלובלי  בספרו באותו השם, בו הוא הציג את הרעיון כי כדור הארץ מתפקד כמו אורגניזם חי ומלוכד, עם האינטרנט כמוח. לדעתו, הדרך היחידה לרפא את הקטסטרופה העולמית שאנו עומדים בפניה, היא שינוי במצב התודעה האנושית.

ראסל משתמש במילה תודעה בהתייחסות ליכולת הטמונה לחוות, בניגוד לחויה עצמה או מצב של חשיבה. הוא משתמש באנלוגיה של מקרן קולנוע. המקרן מאיר את האור על מסך, משנה את האור כדי לייצר כל אחד מהמון תמונות. התמונות האלה הם כמו התפיסות, התחושות, החלומות, הזיכרונות, המחשבות והרגשות שאנו חווים - מה שהוא מכנה "תוכן התודעה". האור עצמו, שבלעדיו אין דימויים, יהיה תואם את התודעה עצמה.

ראסל טוען שהמדע המערבי מתעלם מתודעה, ומטעמים טובים לכאורה: ראשית, לא ניתן להבחין בתודעה באופן שבו יכולים להבחין בחפצים חומריים מכיוון שזה לא יכול להיות שקיל או מדיד. שנית, מדענים ביקשו להגיע לאמיתות אובייקטיביות אוניברסליות, ללא תלות בצופה. ושלישית, אין צורך, כי את התפקוד של היקום ניתן להסביר מבלי לחקור את נושא התודעה. ההתפתחויות על פני מגוון של דיסציפלינות לא הצליחו להסביר איך יכול משהו לא גשמי כמו התודעה, לנבוע ממשהו לא מודע כמו חומר. מכיוון שכך, תפיסת העולם המדעית הנוכחית, שקובעת כי העולם החומרי הוא העולם האמיתי, אינה יכולה לפתור את "הבעיה הקשה של התודעה" (כיצד התודעה נובע מחומר), ומכאן מתעלמת מתודעה לגמרי. התוצאה היא אנומליה, מכיוון שאנו לא מפקפקים בתודעה מחד גיסא, ואנחנו לא יכולים להסביר תודעה מאידך גיסא.

ראסל מאמין שבמקום לנסות להסביר את תודעה במונחים של עולם החומר, עלינו לפתח תפיסת עולם חדשה שבה התודעה היא מרכיב יסודי של המציאות. מרכיבי המפתח עבור מטאראדיגמה חדשה זו כבר קיימים. אנחנו לא צריכים לחכות לכל תגליות חדשות. כל מה שאנחנו צריכים לעשות הוא לשים חלקים שונים של הידע הקיים שלנו יחד, ולחקור את התמונה החדשה של המציאות. ראסל מציע מטאראדיגמה אלטרנטיבית, שבה התודעה נמצאת בכל דבר (התודעה נוכחת לאורך כל הדרך למטה בסולם האבולוציוני, אולם מה שהאורגניזמים מודעים אליו משתנה), הכל נמצא בתודעה (התודעה מכילה את העולם שלנו, לא מוכלת בתוכו), וכל מה שאנו חווים הוא ביטוי בתוך התודעה
.

מדיטציה
לפי השקפת עולמו של ראסל, מדיטציה אמיתית אינה קשה, אלא שונה, ואף שונה לחלוטין מהתהליכים הנפשיים שאנו רגילים אליהם. המטרה המשותפת של טכניקות רבות של מדיטציה היא להביא את הפעילות המנטלית לקיצה וכך להגיע למצב של "שקט מוחי". מוח שקט הוא מוח נטול פחד, חופשי מפנטזיות, חופשי מהרהורים על העבר, חופשי מדאגה לגבי מה שקורה או לא קורה. המוח כבר לא מוטרד על ידי מחשבות רבות שמקורם להאמין כי הגשמה טמונה במה שיש לנו או מה שאנחנו עושים. התודעה עצמה נשארת כי אתה עדיין ער, אתה עדיין מודע. אתה, החווה, עדיין קיים. מדיטציה צריכה להיעשות ללא כל מאמץ. כל מאמץ ייקח את המדיטטור לכיוון הלא נכון, מכיוון שמאמץ יוצר מצב של לחץ על המוח. הרעיון הוא לא ללכת בעקבות המחשבות על העבר או על העתיד, אלא להתרכז בחוויית הרגע הנוכחי.

ספריו
From Science to God: A Physicist's Journey Into the Mystery of Consciousness, New World Library, 2003 
Waking Up in Time: Finding Inner peace in Times of Accelerating Change, Origin Press, 1998 
The Global Brain: The Awakening Earth for a New Century, Floris Books, 2000 
The Creative Manager: Finding Inner Vision and Wisdom in Uncertain Times (co-written with Roger Evans), Jossey-Bass, 1992 
The TM Technique: An intro Transcendental Meditation Teachings Maharishi Mahesh Yogi, Penguin Books, 1990 
The Upanishads: A New Translation with Alistair Shearer, Harmony, 2003 
The White Hole in Time: Our Future Evolution and the Meaning of Now, HarperCollins, 1993 

 קישורים חיצוניים 

 The Primacy of Consciousness Full Version on documentaryheaven.com
 The Quantum's True Nature on scienceandnonduality.com

 Peter Russell Biography in Great Transition Stories

 הערות שוליים 

2017 12
קטגוריה:סופרים בריטים
קטגוריה:בריטים שנולדו ב-1946